Antwerpen
        
         (provins)
Store norske leksikon,Geografi,Verdens geografi,Europa,Belgias geografi
Antwerpen er den nordligste provinsen i Belgia, med et areal på 2867 kvadratkilometer med 1,85 millioner innbyggere i 2019. Provinsen består av tre arrondissementer: Mechelen, Turnhout og Antwerpen, som igjen er delt i 70 kommuner. Hovedstad i provinsen er Antwerpen.
Provinsen Antwerpen omfatter i nord og øst deler av Kempen, samt den belgiske enklaven i Nederland, Baarle-Hertog. Høyeste punkt er Beerzelberg i Putte kommune, 55 meter over havet.Antwerpen havn er provinsens økonomiske sentrum, med en rekke ulike industrier som er tilknyttet; blant annet glass-, kjemisk, metall-, papir-, sprengstoff, tekstil- og tobakksindustri.Antwerpen var tidligere del av hertugdømmet Brabant. Les mer i Store norske leksikon Belgia Nederland